Document ID: /roh_data/filtered/fineweb-2-filterrobots_roh.jsonl.gz/69229

Scandal da VW pertutga er l'Europa
- Gievgia, 24.9.2015, 13:14
Il scandal da svapur da VW pertutga er autos da diesel en l'Europa. Quai ha communitgà il minister dal traffic tudestg Alexander Dobrindt.
Da quants vehichels che quai sa tractia na saja anc betg cler; quai vegnia a sa sclerir durant ils proxims dis, ha ditg Dobrindt.
Tenor la cumissiun d'inquisiziun vai però per autos cun motors da diesel da 1,6 e 2 liters. L'importader da VW svizzer AMAG n'ha fin ussa anc betg prendì posiziun.
Curt suenter ch'il scandal en ils Stadis Unids era vegnì enconuschent aveva VW communitgà che radund 11 milliuns autos sajan pertutgads da las manipulaziuns.
RR novitads 14:00